ทองปิดร่วง 15.4 ดอลล์
สัญญาทองคำตลาดนิวยอร์กปิดร่วงลง15.4 ดอลล์  เหตุดอลล์แข็ง-วิตกหนี้กรีซ
7 ก.พ. 2555

สัญญาทองคำตลาดนิวยอร์กปิดร่วงลง15.4 ดอลล์  เหตุดอลล์แข็ง-วิตกหนี้กรีซ
สัญญาทองคำที่ตลาด COMEX (Commodity Exchange) ส่งมอบเดือนเม.ย.ร่วงลง 15.4 ดอลลาร์ หรือ 0.9% ปิดที่ 1,724.9 ดอลลาร์/บาร์เรล หลังจากเคลื่อนตัวในช่วง 1727.0 - 1724.9 ดอลลาร์      สัญญาทองคำร่วงลงตามตลาดหุ้นและตลาดน้ำมันหลังจากสำนักนายกรัฐมนตรีกรีซเปิดเผยว่า การเจรจาเรื่องมาตรการรัดเข็มขัดและการปฏิรูปการคลังระหว่างนายลูคัส ปาปาเดมอส นายกรัฐมนตรี กับบรรดาหัวหน้าพรรคร่วมรัฐบาลกรีซ จะเลื่อนออกไปเป็นวันอังคาร จากเดิมที่มีกำหนดหารือกันในช่วงเที่ยงวันจันทร์ตามเวลาท้องถิ่น ซึ่งข่าวดังกล่าวทำให้เกิดความวิตกกังวลว่ากรีซอาจจะเผชิญกับการผิดนัดชำระหนี้
ทั้งนี้ สัญญาทองคำได้รับแรงกดดันจากสกุลเงินดอลลาร์ที่แข็งค่าขึ้นเมื่อเทียบกับยูโร หลังจากมีข่าวลือว่านายกรัฐมนตรีปาปาเดมอสของกรีซจะลาออก และจากความกังวลที่ว่ากรีซอาจจะผิดนัดชำระหนี้ที่ครบกำหนดจ่ายในเดือนมี.ค.นี้